Tom Behnke (FP), 1999-03-02:
Nu kan man jo ikke her ved førstebehandlingen vide, hvad det er for personer, der søger om dansk statsborgerskab.
Jo, man kan godt vide, hvad det er for personer, men man kan ikke vide så meget om deres baggrund.
Og derfor er det jo, at vi traditionen tro har en grundig udvalgsbehandling, hvor de pågældende personer bliver kigget lidt efter i sømmene.
Det vil Fremskridtspartiet også tage initiativ til denne gang, og så vil det vise sig, når vi når frem til andenbehandlingen, om der er nogle af de personer, der er optrykt i forslaget, og som søger om dansk statsborgerskab, der efter vores vurdering ikke bør have dansk statsborgerskab.
forslag
, så det gør vi nok heller ikke denne gang.
Der er tre kriterier, som vi i Fremskridtspartiet ønsker skal være opfyldt i forhold til de personer, der søger om dansk statsborgerskab: Det er vores opfattelse, at man må kunne forsørge sig selv.
Det er vores opfattelse, at man ikke må have væsentlig gæld til det offentlige.
Og det er vores opfattelse, at man skal have afholdt sig fra kriminalitet.
Hvis man ikke kan opfylde de tre kriterier, så mener vi i Fremskridtspartiet ikke, at vi overhovedet behøver at diskutere, om der skal tildeles dansk statsborgerskab til de pågældende personer.
Lad mig så tage fat i antallet.
Her synes jeg nok, at det måske var værd at overveje, at vi her i Folketinget sådan mere generelt fik en drøftelse af den inflation, der er sket i forhold til antallet af udlændinge, der søger om dansk statsborgerskab.
Tidligere, og det er ikke så mange år tilbage - bare for to år, tre år siden - var antallet, der søgte, årligt
Nu er vi oppe på 12.000.
Den inflation, der sker i forhold til udlændinge, der søger om dansk statsborgerskab, synes vi i Fremskridtspartiet er ganske foruroligende, og man burde måske et øjeblik stoppe op og overveje, om det nu også er det, man vil.
Skal vi blot give los og så lade alle, der har lyst til at søge dansk statsborgerskab, få det?
Man kan godt stille sig selv spørgsmålet og et øjeblik overveje forudsætningen for, at disse personer kan søge dansk statsborgerskab, som jo sådan set er, at de har opholdt sig i Danmark i nogle år, og dermed er vi tilbage ved et andet problem, nemlig hele spørgsmålet om familiesammenføring.
Familiesammenføringsreglerne er ganske vist blevet skærpet - det skal regeringen da have ros for - men selv om man har skærpet dem, så ser vi jo, at det lige præcis er på den konto, der kommer ganske, ganske mange udlændinge til Danmark.
Og det finder vi i Fremskridtspartiet er foruroligende og problematisk, og det burde vi tage fat i.
Hvis man laver bare en forsigtig fremskrivning af de her tal, bare en forsigtig fremskrivning af den udvikling, der har været, og så er tallene fra denne folketingssamling end ikke taget med, så viser det jo, at om bare 30 år - kun om 30 år - så vil der være 1,4 mio. borgere her i landet, der har dansk statsborgerskab, men har en udenlandsk baggrund.
Og man kunne måske godt lige stoppe op et øjeblik og så overveje: Er det det, vi ønsker? Er det det, et flertal i Folketinget ønsker, nemlig at fordelingen i det danske samfund skal være på den måde?
Det ønsker vi i Fremskridtspartiet ikke.
Men tilbage til det konkrete lovforslag.